Isroil ayollar milliy futbol terma jamoasi. Isroil ayollar milliy futbol terma jamoasi () xalqaro ayollar futbolida Isroil sharafini himoya qiladi. Isroil ayollar milliy futbol terma jamoasi 1997-yilda tashkil etilgan. Isroilda ayollar futboli boshqa davlatlardan keski farq qilgan holda avvaliga milliy terma jamoani tashkil etish, soʻngra 2 yildan soʻng (1999-yilda) Isroilda birinchi ayollar futbol ligasini tashkil etish orqali shakllantirilgan. Hozirda Isroilda ayollar futboli sarmoya yetishmayotganligi uchun rivojlanishda qiynalmoqda. Tarixi. Isroilda ayollar futboli birinchi marta 1970-yilda paydo boʻlgan, keyingi yillarda esa bir nechta xususiy klublar tashkil etilgan. 1999-yilda Isroil ayollar futbol ligasi (MILN Israeli LeKaduregel Nashim) tashkil etildi. Bu davrda Isroil ayollar milliy futbol terma jamoasi xalqaro maydondagi ilk oʻyinlarida ketma-ket magʻlubiyatga uchray boshladi. Xususan, Isroil ayollar milliy futbol terma jamoasi 2000-yilda Gollandiya ayollar milliy futbol terma jamoasiga qarshi o‘yin o‘tkazib, 0:12 hisobida mag‘lub bo‘lgan. 1997-yilda FIFA buyrugʻiga binoan Isroil Futbol Federatsiyasi (IFA) 1999-yilgi FIFA ayollar oʻrtasidagi Jahon chempionati oldidan Isroil ayollar milliy futbol terma jamoasini tuzdi. Rony Schneider jamoa bosh murabbiyi etib tayinlandi. Isroil ayollar milliy futbol terma jamoasi birinchi rasmiy oʻyinini 1997-yil 2-noyabrda Ruminiya ayollar milliy futbol terma jamosiga qarshi oʻtkazdi. 2015-yilning aprel oyi holatiga ko‘ra, Isroil ayollar milliy futbol terma jamoasi 95 ta o‘yin o‘tkazgan (31 g‘alaba, 7 durang, 57 mag‘lubiyat) va bu oʻyinlarda jami 111 ta gol urgan. Isroil ayollar milliy futbol terma jamoasi hali FIFA ayollar oʻrtasidagi Jahon chempionatida ham, UEFA ayollar oʻrtasidagi Yevropa chempionatida ham ishtirok eta olmagan. Oʻyinchilar. Hozirgi tarkib. Quyidagi futbolchilar 2022-yil 1-6-sentabr kunlari bo‘lib o‘tadigan 2023-yilgi FIFA ayollar oʻrtasidagi Jahon chempionati saralash bosqichi doirasida Bolgariya va Serbiya ayollar milliy futbol termaga qarshi o‘yinga chaqirilgan. Manba: Team Staff of Israel sayti Isroil ayollar milliy futbol terma jamoasining ichki rekordlari. "Qalin shriftda yozilgan oʻyinchilar hozirda ham oʻz faoliyatini olib bormoqda. Gollar va oʻtkazgan oʻyinlar statistikasi 2021-yil 25-noyabr holatiga koʻra berilgan."